കൃഷ്ണ നദീ തര്ക്കം ചര്ച്ചയ്ക്കില്ലെന്ന് അറിയിച്ച് ആന്ധ്ര ഡല്ഹി: കൃഷ്ണ നദീജല തര്ക്കത്തില് തെലങ്കാനയുമായി ചര്ച്ചയ്ക്കില്ലെന്ന് ആന്ധ്രാപ്രദേശ് സുപ്രീംകോടതിയെ വ്യക്തമാക്കി. രണ്ടുസംസ്ഥാനങ്ങളും തര്ക്കം മദ്ധ്യസ്ഥതയിലൂടെയും ചര്ച്ചയിലൂടെയുംപരിഹരിക്കണമെന്ന് കഴിഞ്ഞ ദിവസം കേസ് വാദത്തിനെടുത്തപ്പോള് ചീഫ് ജസ്റ്റിസ് എന്.വി.രമണ വ്യക്തമാക്കിയിരുന്നു. പക്ഷെ ചര്ച്ചയ്ത്തില്ലെന്ന് ആന്ധ്രക്കായി ഹാജരായ അഭിഭാഷകന് ഉമാപതി സുപ്രീംകോടതിയെ അറിയിച്ചു. ആന്ധ്രാസര്ക്കാര് സമര്പ്പിച്ച ഹര്ജി കേള്ക്കുന്നതില് നിന്ന് ചീഫ് ജസ്റ്റിസ് എന്.വി. രമണ പിന്മാറിയതിനാല് പുതിയ ബെഞ്ചാകും കേസ് പരിഗണിക്കുക.ഇരു സംസ്ഥാനങ്ങളിലൂടെയും ഒഴുകുന്ന കൃഷ്ണ, ഗോദാവരി നദികളിലെ ജലം പങ്കിടുന്നതു സംബന്ധിച്ച് തെലങ്കാനയുടെ രൂപീകരണം മുതല് സംഘര്ഷമുണ്ട്. നിലവില് കൃഷ്ണ നദിയില് ആറ് അണക്കെട്ടുകളാണ് ഉള്ളത്.The post കൃഷ്ണ നദീ തര്ക്കം ചര്ച്ചയ്ക്കില്ലെന്ന് അറിയിച്ച് ആന്ധ്ര first appeared on MalayalamExpressOnline.